open-index/open-wikipedia-markdown huggingface dataset:
Ευαγγελισμός Ηρακλείου

Ο **Ευαγγελισμός** (μέχρι το 1956: οι **Μουχτάροι**) είναι χωριό και έδρα του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην επαρχία Πεδιάδας. Η απόστασή του από το Ηράκλειο είναι 35 χιλιόμετρα, ενώ σε σχέση με το Καστέλλι βρίσκεται στα 5 χλμ. νοτιοδυτικά. Οι κάτοικοι ασχολούνται κυρίως με γεωργικές εργασίες. Παράγεται λάδι, κρασί, σταφίδα και σιτηρά. Στον οικισμό βρίσκεται η βυζαντινή εκκλησία του Ευαγγελισμού της Θεοτόκου, με τοιχογραφίες. Σε αυτήν οφείλεται και η σημερινή ονομασία του χωριού, καθώς η προηγούμενη ονομασία του ήταν **Μουχτάροι**. Στο κέντρο του χωριού, δίπλα στο Δημοτικό σχολείο, υπάρχει χώρος με πεύκα. Στις 6 Αυγούστου το χωριό πανηγυρίζει και γίνεται κρητικό γλέντι.

## Ιστορικά στοιχεία
thumb|left|Ο βυζαντινός ναός του Ευαγγελισμού της Θεοτόκου
Η μετονομασία του χωριού από Μουχτάροι σε Ευαγγελισμό έγινε το 1956. Η παλαιά ονομασία ήταν Μουχτάροι ή Μουκτάροι ή Μουχτάρο και για την προέλευσή της υπάρχουν διάφορες ερμηνείες.

Μερικοί (Ξανθουδίδης) πιστεύουν ότι προέρχεται από την αραβική γλώσσα, ενώ άλλοι  (Αλεξίου) υποστηρίζουν ότι η λέξη είναι βυζαντινή, από το *μουκτάριοι*, που σήμαινε ταραχοποιοί και επαναστάτες.

Οι θιασώτες της άποψης ότι η ονομασία είναι βυζαντινή υποστηρίζουν επίσης ότι μπορεί να οφείλεται στο βυζαντινό επίθετο *Μουρτάρος*.

Το χωριό αναφέρεται με το αρχικό του όνομα σε συμβόλαιο του 1381 και το 1577 στην επαρχία Πεδιάδος , στο σχετικό κατάλογο του Μπαρότσι.

Το 1583 αναφέρεται από τον Καστροφύλακα με 274 κατοίκους και στην τούρκικη απογραφή του 1671 αναγράφεται *Muhtarus*, με 122 χαράτσα.

Στην αιγυπτιακή απογραφή του 1834 αναφέρεται με 30 χριστιανικές και 3 τούρκικες οικογένειες.

Δείτε ***[[Κοινότητα Ευαγγελισμού]]***

## Εξωτερικοί σύνδεσμοι
*Χωριά του Δήμου Καστελλίου

## Πηγές
* 

## Παραπομπές


Ευαγγελι
Ευα
Κατηγορία:Δήμος Μινώα Πεδιάδας
Louis Vuitton

Η **Louis Vuitton** είναι γαλλική εταιρεία πώλησης πολυτελών ειδών. Ιδρύθηκε το 1840 πωλώντας είδη ταξιδιού και συνεχίζει μέχρι σήμερα με σειρές τσαντών, δερμάτινων ειδών και *pret a porter* ρούχα. Ανήκει στον όμιλο LVMH και το όνομα και το μονόγραμμά της (ένας συνδυασμός των χαρακτήρων L και V) είναι ένα από τα εμπορικά σήματα σε παγκόσμιο επίπεδο για ταξιδιωτικά προϊόντα πολυτελείας.

## Ιστορία
Ο Λουί Βουιτόν ίδρυσε το 1840 στη Γαλλία, στο Παρίσι την ομώνυμη εταιρία του. Χάρις στο πάθος του για τα ταξίδια αλλά και τη γνώση, κατασκεύαζε είδη ταξιδιού και γνώρισε γρήγορα την επιτυχία. Το 1885 άνοιξε το πρώτο του κατάστημα στο Λονδίνο ενώ 3 χρόνια αργότερα παρουσίασε τη σειρά Damier canvas. Τον Louis Vuitton ακολούθησε ο Georges Vuitton που έφερε τη σειρά Monogram canvas για να προστατεύσει τη μάρκα από την αντιγραφή. Το 1998 ο Marc Jacobs έγινε Art Director της εταιρίας ενώ το 2003 ο Takashi Murakami έφερε το multicolor monogram canvas που αποτελείται από το μοτίβο σε 33 διαφορετικά χρώματα πάνω σε άσπρο ή μαύρο καμβά.

## Η Louis Vuitton σήμερα
Η Louis Vuitton ανήκει πλέον στον όμιλο πώλησης πολυτελών ειδών την LVMH. Το κεντρικό της κατάστημα βρίσκεται στη λεωφόρο των Ηλυσίων Πεδίων (Champs Elysees) (Παρίσι) από το 1914 ενώ ανακαινίστηκε το 2005. Η Louis Vuitton έχει εργοστάσια στη Γαλλία, την Ισπανία, την Ιταλία, την Ελβετία και τις Ηνωμένες Πολιτείες. Διατηρεί επίσης εργαστήριο λίγο έξω από το Παρίσι (Αsnieres) για τις ειδικές παραγγελίες που φτάνουν τις 450 το χρόνο.

Η Louis Vuitton έχει συνεργαστεί με την Bang & Olufsen και έχει κατασκευάσει θήκες για τα 2 μοντέλα κινητών της και για το Mp3 της.

Το μεγαλύτερο πρόβλημα της Louis Vuitton είναι οι απομιμήσεις. Η εταιρία λέει ότι το 99% των προϊόντων που κυκλοφορούν είναι κινέζικα. Γι΄αυτό το λόγο έχει προσλάβει άτομα για να τις περιορίσει. Έχει στείλει στο δικαστήριο 13.000 υποθέσεις και έχουν τιμωρηθεί 1.000 υπεύθυνοι.

## Παραπομπές


## Εξωτερικοί σύνδεσμοι

* 

Κατηγορία:Γάλλοι σχεδιαστές μόδας
Κατηγορία:Επιχειρήσεις της Γαλλίας
Κατηγορία:Κατασκευαστές αξεσουάρ μόδας
Μονή Ηρακλείου

Η  **Μονή** είναι χωριό και έδρα ομώνυμης κοινότητας του Δήμου Μαλεβιζίου στην Περιφερειακή Ενότητα Ηρακλείου της Κρήτης. Ανήκε στην Επαρχία Μαλεβιζίου. Η απόσταση του οικισμού από το Ηράκλειο είναι 16,9 χλμ. (στο 1ο χλμ. από Τύλισο για Ανώγεια).

Εντός του χωριού βρίσκονται οι εκκλησίες της Αγίας Παρασκευής (πανηγυρίζει στις 26 Ιουλίου)  και του Αγίου Ιωάννη Προδρόμου, όπως επίσης και τα εξωκλήσια του Αγίου Γεωργίου και του Τιμίου Σταυρού. Στη Μονή υπάρχει δημοτικό σχολείο, αγροτικό ιατρείο και δραστηριοποιείται πολιτιστικός σύλλογος.

## Ιστορικά στοιχεία
Ενδιαφέρον παρουσιάζει το εξωκλήσι του Αγίου Γεωργίου του Χυμευτού, που βρίσκεται σε καταπράσινη τοποθεσία και περιβάλλεται από λόφους. Για τους επισκέπτες υπάρχει δροσερή πηγή. Από εδώ πιθανότατα προέρχεται και η ονομασία, από το λατινικό *Humectus*=τόπος υγρός ή απ΄τη λέξη χούμους ή χυμός. Στα ανατολικά υπάρχουν σημάδια παλαιότερης εκκλησίας και σε σχετικά μικρή απόσταση από το σημερινό ναό μπορεί κανείς να δει ένα σκαλιστό κελί σε βράχο.

Το 1583 στην απογραφή του Καστροφύλακα, αναφέρεται *Mogni* με 50 κατοίκους.

## Διοικητικά στοιχεία
Ως οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Τυλίσσου και το 1943 στο ΦΕΚ 183Β - 20/10/1943 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Τυλίσου του Δήμου Μαλεβιζίου. Σύμφωνα την απογραφή του 2011 απογράφησαν 195 κάτοικοι.

Δείτε: ***[[Κοινότητα Μονής Ηρακλείου|Κοινότητα Μονής]]***

## Πηγές
* 

## Παραπομπές


Μονη
Μονη
Κατηγορία:Δήμος Μαλεβιζίου
Σιδηροδρομικός σταθμός Βαρθολομιού

Ο **Σιδηροδρομικός Σταθμός Βαρθολομιού** ήταν σταθμός του Οργανισμού Σιδηροδρόμων Ελλάδας, επί των εξής σιδηροδρομικών γραμμών:
* Καβασίλων - Λιμένος Κυλλήνης, στη χιλιομετρική θέση 5,985 από Καβάσιλα.
* Βαρθολομιού - Λουτρών Κυλλήνης, της οποίας αποτελούσε αφετηριακό σταθμό.

Βρίσκεται στο Βαρθολομιό Ηλείας και οφείλει την ονομασία του στην κωμόπολη που εξυπηρετεί. Εγκαινιάστηκε στις 29 Αυγούστου 1891, ενώ αποτελούσε την αφετηρία της γραμμής Βαρθολομιού - Λουτρών Κυλλήνης από την 1η Ιουνίου 1892 μέχρι το 1969, οπότε και έκλεισε η γραμμή. Ο σταθμός Βαρθολομιού έκλεισε το 1993 μαζί με τη γραμμή Καβασίλων - Λιμένος Κυλλήνης. Διέθετε μία πλευρική και μία κεντρική αποβάθρα και βοηθητικές εγκαταστάσεις.

Σήμερα χρησιμοποιείται από τον Ο.Σ.Ε. για την εναπόθεση παλαιών υλικών των μετρικού εύρους γραμμών.

Βαρθολομιο
Βαρθολομιο
Βαρθολομιο
Βαρθολομιο
Nokoreach

**"Nokoreach"** (*Βασίλειο*) είναι ο εθνικός ύμνος της  Καμπότζης. Έπειτα από τη νίκη του φιλομοναρχικού κόμματος FUNCINPEC επί των πρώην κομμουνιστών (του Λαϊκού Κόμματος της Καμπότζης) στις εκλογές του 1993 ο βασιλικός ύμνος επέστρεψε. Είναι βασισμένος σε λαϊκή μελωδία της Καμπότζης.
## Ιστορική αναδρομή
Αρχικά καθιερώθηκε το 1941 για να επιβεβαιωθεί ως εθνικός ύμνος το 1947, τον καιρό που η χώρα έγινε ανεξάρτητη από τη Γαλλία. Το 1970, με την κατάργηση της μοναρχίας αντικαταστάθηκε και ο ύμνος. Έπειτα από τη νίκη των κομμουνιστών το 1975, τα άλλοτε μοναρχικά σύμβολα , όπως το "Nokoreach", αποκαταστάθηκαν για μικρό χρονικό διάστημα. Επί καθεστώτος των Ερυθρών Χμερ, ο ύμνος αντικαταστάθηκε ξανά από τον Dap Prampi Mesa Chokchey ή  *Δοξασμένη 17η Απριλίου*.
Με τη λήξη του εμφυλίου πολέμου το 1993 οι φιλομοναρχικοί νίκησαν και ο βασιλικός ύμνος για μία ακόμη φορά επέστρεψε στη χώρα.

## Στοιχεία

Ο τίτλος του ύμνου προέρχεται από το όνομα του πάλαι ποτέ Βασιλείου των Χμερ.
Στίχοι: Chuon Nat
Σύνθεση: F. Perruchot and J. Jekyll, based on a Cambodian folk tune
Καθιερώθηκε: το 1941, αντικαταστάθηκε το 1970, επανήλθε το 1975, αντικαταστάθηκε το 1976, επανήλθε το 1993

## Στίχοι στα Χμέρ
១~	សូមពួកទេព្ដា
ឱ្យបានរុងរឿង
យើងខ្ញុំព្រះអង្គ
នៃព្រះនរបតី

គ្រប់គ្រងដែនខ្មែរ

រក្សាមហាក្សត្រយើង
ដោយជយមង្គល សិរីសួស្ដី
សូមជ្រកក្រោមម្លប់ព្រះបារមី
វង្សក្សត្រាដែលសាងប្រាសាទថ្ម
បុរាណថ្កើនថ្កាន។

២~	ប្រាសាទសិលា
គួរឲ្យស្រមៃ
ជាតិខ្មែរដូចថ្ម
យើងសង្ឃឹមពរ

មហារដ្ឋកើតមាន

កំបាំងកណ្ដាលព្រៃ
នឹកដល់យសសក្ដិ មហានគរ
គង់វង្សនៅល្អ រឹងប៉ឹងជំហរ
ភ័ព្វព្រេងសំណាងរបស់កម្ពុជា
យូរអង្វែងហើយ។

៣~	គ្រប់វត្តអារាម
សូត្រដោយអំណរ
ចូរយើងជាអ្នក
គង់តែទេវតា

ដល់ប្រទេសខ្មែរ

ឮតែសូរស័ព្ទធម៌
រំឭកគុណពុទ្ធសាសនា
ជឿជាក់ស្មោះស្ម័គ្រ តាមបែបដូនតា
នឹងជួយជ្រោមជ្រែងផ្គត់ផ្គង់ប្រយោជន៍ឱ្យ
ជាមហានគរ។

### Ελληνική μετάφραση
Ο παράδεισος προστατεύει το Βασιλέα μας
Δίνοτνάς του ευτυχία και δόξα
Ώστε να κυβερνά για τις ψυχές και για το πεπρωμένο μας,
Όντας ένας, Κληρονόμος των κυρίαρχων του Δημιουργού,
Οδηγώντας το Περήφανό μας Βασίλειο.

Οι ναοί αναπαύονται στα δάση
Θυμίζοντας την αίγλη της Μόχα Νοκόρ.
Όπως οι βράχοι αιώνια είνα και η φυλή των Χμερ.
Ας εμπιστευτούμε την τύχη της Καμπουτσέα
Η Αυτοκρατορία που αποτελεί πρόκληση για τις γενεές.

Τα τραγούδια ξυπνούν από τις παγόδες
Προς τη δόξα της ιερής βουδιστικής Πίστης
Ας είμαστε σταθεροί στην πίστη των προγόνων μας.
Γι'  αυτό ο παράδεισος θα προσφέρει τα άφθονα αγαθά του
Για την αρχαία χώρα των Χμερ, τη Μόχα Νοκόρ.

## Προγενέστεροι εθνικοί ύμνοι της Καμπότζης
* Εθνικός ύμνος της Δημοκρατίας Χμερ (1970-1975)
* Dap Prampi Mesa Chokchey (εθνικός ύμνος της Λαοκρατικής Δημοκρατίας Καμπουτσέα) (1976-1979)
* Εθνικός ύμνος της Δημοκρατίας Καμπουτσέα (1979-1989)

## Εξωτερικοί σύνδεσμοι
* Εθνικός ύμνος της Καμπότζης

Κατηγορία:Εθνικοί ύμνοι
Κατηγορία:Εθνικά σύμβολα της Καμπότζης
Άγιος Μιχαήλ ο Μαυροειδής

Ο **Άγιος Μιχαήλ ο Μαυροειδής** υπήρξε νεομάρτυρας, ο οποίος έζησε και μαρτύρησε το 1493 στην Αδριανούπολη της Θράκης και τιμάται στις 17 Φεβρουαρίου.  

Ο Άγιος Μιχαήλ ο Μαυροειδής ήταν ένας από τους επιφανείς και πλούσιους κατοίκους της Αδριανούπολης της Θράκης. Συκοφαντήθηκε από φανατικούς Τούρκους στον δικαστή της πόλης ότι περιφρόνησε το όνομα του θεού τους. Προς στιγμή ο Μιχαήλ απαλλάχθηκε από κάθε κατηγορία. Ωστόσο, οι συκοφαντούντες απείλησαν το δικαστή ότι θα τον καταγγείλουν στο Σουλτάνο. Από φόβο, ο δικαστής διέταξε τη φυλάκιση του Μιχαήλ, ο οποίος παρέμεινε ακλόνητος στη χριστιανική του πίστη, ακόμα κι αν ο δικαστής προσπάθησε να τον κάνει να αλλάξει γνώμη με κολακείες. Τελικά, αποκεφαλίστηκε στις 17 Φεβρουαρίου , στα τέλη του 15ου αιώνα (μία πηγήαναφέρει το έτος 1490), και το τίμιο σώμα του κάηκε.

Αναφέρεται ως προστάτης των ζαχαροπλαστών, λόγω του επαγγέλματός του ως αρτοπώλη και αλλού των αρτοποιών.

Η μνήμη του νεομάρτυρος Αγίου Μιχαήλ του Μαυροειδή, του Αδριανουπολίτου, τιμάται στον Ιερό Μητροπολιτικό Ναό Αγίων Θεοδώρων στην Ορεστιάδα, όπου φυλάσσεται και απότμημα του ιερού λειψάνου του. Επίσης τμήμα ιερού λειψάνου του αγίου φυλάσσεται στον Μητροπολιτικό Ναό Κομοτήνης και παρεκκλήσιό του βρίσκεται στην Μονή Οσίου Μαξίμου Καυσοκαλύβη Ροδόπης.

## Πηγές
Πηγή Ζωής, άγιοι που εορτάζουν στις 17 Φεβρουαρίου

## Παραπομπές


Μιχαηλ
Μιχαηλ
Κατηγορία:Αδριανούπολη
Κίτρινα Ποδήλατα

Τα **Κίτρινα Ποδήλατα** είναι ελληνικό μουσικό συγκρότημα που σχηματίστηκε το Νοέμβριο του 2000 από τα αδέλφια Γιώργο και Αλέξανδρο Παντελιά. Το 2004 στα Μουσικά Βραβεία Αρίων βραβεύτηκαν ως καλύτερο έντεχνο συγκρότημα. Δισκογραφικά, έχουν συνεργαστεί με τους Γεράσιμο Ανδρεάτο, Ορφέα Περίδη, Γλυκερία, Λαυρέντη Μαχαιρίτσα, Τάνια Τσανακλίδου, Δέσποινα Ολυμπίου, Δήμητρα Γαλάνη. Επί σκηνής έχουν συμπράξει με τους Γιάννη Κότσιρα, Ορφέα Περίδη, Λαυρέντη Μαχαιρίτσα, Αντώνη Μιτζέλο, Διονύση Τσακνή, Φίλιππο Πλιάτσικα, Βασίλη Καζούλη, Νίκο Ζιώγαλα, Δέσποινα Ολυμπίου, Χρυσώ Σταματοπούλου, Δημήτρη Σταρόβα, Όναρ και Βασίλη Παπακωνσταντίνου.

## Ιστορία
Το 2005 κυκλοφόρησαν με την Δέσποινα Ολυμπίου το άλμπουμ *Αυτό είναι αγάπη* με μεγαλύτερη επιτυχία το *Κάποτε*.

Το 2009 κυκλοφόρησαν το άλμπουμ με τίτλο *Ανάδυση*, στο οποίο συνεργάστηκαν με την Δήμητρα Γαλάνη στο τραγούδι *Ξένη Ακτή*. Από το άλμπουμ, ιδιαίτερη επιτυχία σημείωσε το *Θα πάρω φόρα*. Στις 31 Αυγούστου του ίδιου έτους, τα Κίτρινα Ποδήλατα εμφανίστηκαν στο Φυλάκιο Υμηττού στον Βύρωνα*.* Επίσης, εμφανίστηκαν στην εκπομπή του ΑΝΤ1 ''Ράδιο Αρβύλα'' και ερμήνευσαν το τραγούδι *Θα Αντέξω*.

Επανεμφανίστηκαν στις 14 Ιανουαρίου του 2010 στο *Ράδιο Αρβύλα*, όπου ερμήνευσαν το τραγούδι *Τι Είναι Κράτος*. Στις 22 Μαρτίου του 2011 εμφανίστηκαν ξανά στην εκπομπή, όπου ερμήνευσαν το κομμάτι *Αντίστροφη Μέτρηση*. Ένα χρόνο αργότερα, στις 7 Φεβρουαρίου του 2012, εμφανίστηκαν και ερμήνευσαν το *Χελιδόνι του Χειμώνα*. Επανεμφανίστηκαν στις 3 Ιουνίου του 2013 με το τραγούδι *Κράτησέ Με*.

Στις 29 Απριλίου του 2017 πραγματοποιήθηκε στο Θέατρο Παλλάς μια συναυλία της Ορχήστρας Σύγχρονης Μουσικής της ΕΡΤ με συμμετοχή του συγκροτήματος και του Αμερικανό κιθαρίστα Αλ Ντι Μεόλα. Η συναυλία προβλήθηκε μαγνητοσκοπημένη στην ΕΡΤ2 στις 25 Δεκεμβρίου του 2018.

Από τις 11 μέχρι τις 18 Μαΐου του 2019 εμφανίζονται εβδομαδιαία στην τρίωρη οπτικο-ακουστική παράσταση με τίτλο *Κίτρινα Ποδήλατα – Trilogy live* στον Σταυρό του Νότου.

Στις 7 Μαΐου του 2019, τα Κίτρινα Ποδήλατα εμφανίστηκαν ξανά στο *Ράδιο Αρβύλα* στον ΣΚΑΪ, ερμηνεύοντας ένα νέο τους κομμάτι.

## Μέλη
*Γιώργος Παντελιάς
*Αλέξανδρος Παντελιάς

## Δισκογραφία
**Κίτρινα Ποδήλατα* (2000)
**Να σε δω να γελάς* (2001)
**Τα λόγια είναι δρόμοι* (2003)
**Μη φεύγεις - 504 χλμ. βόρεια της Αθήνας* (2004)
**Χρόνος* (2006)
**Η ζωή σου φωνάζει* (2007)
**Live '07* (2007)
**Ανάδυση* (2009)
**+10* (2010)
**Ετών 16* (2013)
**the acoustic project-TRILOGY VOL.01* (2015)
**the orchestra project-TRILOGY VOL.02* (2016)
**Κίτρινα Ποδήλατα – the electro project*

## Παραπομπές

## Εξωτερικοί σύνδεσμοι
*Επίσημη ιστοσελίδα
*Κίτρινα Ποδήλατα στο Myspace
*Συνέντευξη στο Music Corner

Κατηγορία:Ελληνικά rock συγκροτήματα
Κατηγορία:Βραβευμένοι με Αρίων
Έμβλημα της Θουριγγίας

thumb|Το έμβλημα της Θουριγγίας.

Το **[[έμβλημα]] της [[Θουριγγία|Θουριγγίας]]**  καθιερώθηκε με νόμο που υπερψήφισε το τοπικό Κοινοβούλιο στις 10 Ιανουαρίου του 1991. Το κύριο στοιχείο του είναι ένα λιοντάρι που φορά στέμμα στο κεφάλι του. Τα σύμβολα του εμβλήματος σχετίζονται με την ιστορία του κρατιδίου. Το λιοντάρι ανάγεται στην εποχή των Κομήτων της Θουριγγίας. Το έμβλημα μοιάζει αρκετά με το έμβλημα της Έσσης και αποτελεί στοιχείο της κρατικής σημαίας της Θουριγγίας.
## Περιγραφή
Ο θυρεός είναι μπλε και καταλαμβάνεται σχεδόν στο σύνολό του από ένα λιοντάρι, στο κεφάλι του οποίου υπάρχει χρυσή κορόνα, ίδια στο χρώμα με τα νύχια του. Το ζώο κοιτά προς τα αριστερά και η γλώσσα του είναι βγαλμένη προς τα έξω. Γύρω του υπάρχουν οκτώ λευκά εξάκτινα αστέρια. Το λιοντάρι διαιρείται σε οκτώ οριζόντιες λωρίδες, κόκκινες και λευκές εναλλάξ. 
## Ιστορικά στοιχεία
Το λιοντάρι στο έμβλημα μοιάζει με το έμβλημα της Έσσης, ωστόσο είναι παλαιότερο και διαφέρει στο ότι στο έμβλημα της Θουριγγίας τα χρώματα στο λιοντάρι είναι κόκκινο-λευκό, ενώ στην Έσση το λιοντάρι είναι λευκό-κόκκινο.  Ο πρώτος Κόμης της Έσσης, Ερρίκος Α΄, πήρε το λιοντάρι από το έμβλημα της Θουριγγίας και το ενσωμάτωσε στο έμβλημα της Έσσης, με τη διαφορά που προειπώθηκε.

Στο έμβλημα του 1921-1933 τα αστέρια ήταν επτά και σε αυτό του 1933-1945 δεν υπήρχαν καθόλου αστέρια. Όπως και σήμερα, οκτώ αστέρια υπήρχαν στο έμβλημα της περίοδου 1945-1952, που συμβολίζουν τα εξής εδάφη: Σαξονία-Βαϊμάρη-Άιζεναχ, Σαξονία-Μάινινγκεν, Σαξονία-Άλτενμπουργκ , Σαξονία-Γκόθα, Σβάρτσμπουργκ-Ρούντολστατ, Σβάρτσμπουργκ-Ζοντερσχάουζεν,  Ρόις και τα πρώην εδάφη της Πρωσσίας (Regierungsbezirk Erfurt και μέρη της Regierungsbezirk Merseburg στην επαρχία της Σαξονίας και το Kreis Schmalkaden στην Έση-Νασσάου).

## Δείτε επίσης
*Έμβλημα της Έσσης
*Σημαία της Θουριγγίας

## Εξωτερικοί σύνδεσμοι
*Πληροφορίες για το έμβλημα της Θουριγγίας
*Επίσημος ιστότοπος του κρατιδίου

Εμβλήματα
Θουρι
Σημαία της Θουριγγίας

thumb|Αστική σημαία της Θουριγγίας.

Η  **[[σημαία]] της [[Θουριγγία|Θουριγγίας]]**  είναι ερυθρόλευκη και καθιερώθηκε με νόμο που υπερψήφισε το τοπικό Κοινοβούλιο το 1991. Οι αναλογίες της είναι 1:2 , ωστόσο χρησιμοποιείται πιο πολύ η σημαία με λόγο 3:5.  
## Περιγραφή
Η αστική σημαία (*Landesflagge*) είναι δίχρωμη. Αποτελείται από δύο ισοπαχείς οριζόντιες λωρίδες, εκ των οποίων η επάνω είναι λευκή και η κάτω κόκκινη.

Η κρατική σημαία  (*Landesdienstflagge*) είναι πανομοιότυπη με την αστική, έχει όμως επιπρόσθετα το έμβλημα του κρατιδίου στο κέντρο της. Στο έμβλημα το κύριο στοιχείο είναι ένα λιοντάρι με χρυσό στέμμα σε φόντο μπλε, το οποίο είναι ελεύθερο και περιβάλλεται από οκτώ αστέρια.

## Ιστορικά στοιχεία
Η ερυθρόλευκη σημαία ήδη χρησιμοποιούνταν μετά τον Πρώτο Παγκόσμιο Πόλεμο. Καθιερώθηκε αρχικά το 1921, καταργήθηκε το 1935, επανακαθιερώθηκε το 1946, καταργήθηκε ξανά το 1952 και τελικά καθιερώθηκε στις 11 Απριλίου του 1991. Τα χρώματα της σημαίας εγκρίθηκαν τον Ιανουάριο του 1991.

Η κρατική σημαία με το έμβλημα επισημοποιήθηκε έπειτα από τον κανονισμό 44. Επίσημα έγινε σημαία των κυβερνητικών αρχών τον Απρίλιο του 1991.  Εκτός από την οριζόντια, υπάρχει και κάθετη έκδοση της σημαίας αυτής.

## Δες επίσης
*Έμβλημα της Θουριγγίας

## Εξωτερικοί σύνδεσμοι
*Πληροφορίες για τη σημαία της Θουριγγίας από τις **Σημαίες του Κόσμου**
*Επίσημος ιστότοπος του κρατιδίου

Κατηγορία:Θουριγγία
Θουριγγι
Λευτέρης Φάφαλης

Ο **Λευτέρης Φάφαλης** (17 Φεβρουαρίου 1976) είναι Έλληνας χιονοδρόμος, που αγωνίζεται στο δρόμο αντοχής. Ήταν μέλος της ολυμπιακής ομάδας της χώρας μας σε 4 Χειμερινές Ολυμπιάδες (1998, 2002, 2006, 2010). Έχει στο ενεργητικό του πολλές επιτυχίες σε εθνικό επίπεδο αλλά και σε διεθνές. Η μεγαλύτερη ως τώρα διεθνής επιτυχία του ήταν ότι κατάφερε να προκριθεί στους 30 πρώτους αθλητές στο σπριντ του σκι δρόμων αντοχής, στους Ολυμπιακούς Αγώνες στο Τορίνο το 2006. 

## Βιογραφία
Γεννήθηκε στις 17 Φεβρουαρίου του 1976 στο Μόναχο της Γερμανίας και η καταγωγή του είναι από το Μέτσοβο. Ξεκίνησε το σκι το 1993. Σπούδασε στην Ακαδημία Φυσικής Αγωγής του Μονάχου και γνωρίζει άπταιστα τη γερμανική γλώσσα. Επίσης, ήταν ο αθλητής που άνοιξε την παρέλαση των ομάδων στην τελετή έναρξης των 20ών  Χειμερινών Ολυμπιακών Αγώνων, στο Τορίνο στις 10 Φεβρουαρίου του 2006. 
Ο Φάφαλης ήταν σημαιοφόρος και στην Ολυμπιάδα στο Σολτ Λέικ Σίτι το 2002ενώ έλαβε μέρος και στους Ολυμπιακούς του Ναγκάνο.

## Παρουσία σε Χειμερινές Ολυμπιάδες
Στη Χειμερινή Ολυμπιάδα του 2002 στο Σολτ Λέικ Σίτι ο Φάφαλης ήταν 71ος με χρόνο 31:11.7 στα 10 χλμ. κλασικής διαδρομής στο δρόμο αντοχής ανάμεσα σε 85 αθλητές. 

Ο χιονοδρόμος έλαβε μέρος  στο σπριντ των Χειμερινών Ολυμπιακών Αγώνων του Τορίνου. Αγωνίστηκε στα προημιτελικά, όπου τερμάτισε 6ος με 2 λεπτά 2 δεύτερα και 7 δέκατα του δευτερολέπτου. Έτσι, ήταν 28ος στη συνολική κατάταξη, καταρρίπτοντας το φράγμα της 30άδας. Ο Φάφαλης αγωνίζεται και στους Ολυμπιακούς Αγώνες του 2010 στο Βανκούβερ.

Στους Ολυμπιακούς Αγώνες του 2010 ο Φάφαλης δεν κατάφερε να προκριθεί στον τελικό του ατομικού σπριντ καθώς στα προκριματικά κατετάγη 50ος με 3:49.09 και αποκλείστηκε από τα προημιτελικά.

## Άλλες επιτυχίες
Το 2004 πρώτευσε στα 1.500 μ.στο Βαλκανικό Kύπελλο Δρόμων Αντοχής, το οποίο διεξήχθη στο Σέλι. Εκεί ο αθλητής κατέκτησε παράλληλα και τον τίτλο του πρωταθλητή Ελλάδας, καθώς η διοργάνωση ήταν παράλληλα και πανελλήνιο πρωτάθλημα.

Στις διεθνείς διακρίσεις του, σημειώνεται ενδεικτικά ότι το 2002 ήταν ήδη πρώτος στο Παγκόσμιο Πρωτάθλημα Εφήβων μη Αλπικών Χωρών και 3ος στην ίδια διοργάνωση, ενώ στο Ευρωπαϊκό Kύπελλο ήταν 14ος.  .

Τον Ιανουάριο του 2008 αναδείχθηκε ξανά πρωταθλητής Ελλάδας στα15 χλμ. σε αγώνα κλασικής αντοχής στο Πήλιο.

Στις αρχές του 2009 αναδείχθηκε καλύτερος αθλητής από ελληνικής πλευράς στο Βαλκανικό κύπελλο χιονοδρομιών. Στο τρίτο παγκόσμιο κύπελλο του σκι αντοχής στο Ντίσελντορφ, το Δεκέμβριο του 2009, ο Φάφαλης  τερμάτισε στην 58η θέση ανάμεσα σε 76 αθλητές με χρόνο 3:07.69.

## Παραπομπές


## Εξωτερικοί σύνδεσμοι
*Χιονοδρομία:Χρονιά με σημαντικά βήματα - Αναφορά στις επιτυχίες του Φάφαλη και άλλων αθλητών.

Κατηγορία:Έλληνες ομογενείς αθλητές
Κατηγορία:Έλληνες αθλητές των χιονοδρομιών
Κατηγορία:Αθλητές στους Χειμερινούς Ολυμπιακούς Αγώνες 2002
Κατηγορία:Αθλητές στους Χειμερινούς Ολυμπιακούς Αγώνες 2006
Κατηγορία:Αθλητές στους Χειμερινούς Ολυμπιακούς Αγώνες 2010
Άλβα Μίρνταλ

Η **Άλβα Μίρνταλ** (*Alva Reimer Myrdal*, 31 Ιανουαρίου 1902 - 1 Φεβρουαρίου 1986) ήταν Σουηδή πολιτικός, σύζυγος του Γκούναρ Μίρνταλ, η οποία ασχολήθηκε ιδιαίτερα με το πρόβλημα του αφοπλισμού. Τιμήθηκε με Βραβείο Νόμπελ Ειρήνης το 1982.

## Βιογραφία
Γεννήθηκε στην Ουψάλα στις 31 Ιανουαρίου του 1902 και σπούδασε κοινωνιολογία στα Πανεπιστήμια της Ουψάλας, της Στοκχόλμης και της Γενεύης. Ήταν διευθύντρια στο Τμήμα Κοινωνικής Πρόνοιας(1949-50), καθώς επίσης και στο Τμήμα Κοινωνικών Επιστημών του ΟΗΕ, (1950-56), πρέσβειρα της Σουηδίας στην Ινδία, τη Βιρμανία και την Κεϋλάνη (1955-61) και ειδική σύμβουλος για θέματα αφοπλισμού στο Υπουργείο Εξωτερικών.

Εξελέγη βουλευτής το 1962 με το Σοσιαλδημοκρατικό Κόμμα, οπότε ανέλαβε την ηγεσία της επιτροπής της Σουηδίας στη Διάσκεψη για τον Αφοπλισμό στη Γενεύη (1962-73). Την περίοδο 1966-73 χρημάτισε υπουργός αρμόδια για θέματα αφοπλισμού και εκκλησιαστικών υποθέσεων. Η Μίρνταλ πέθανε την 1η Φεβρουαρίου του 1986.

Για τους αγώνες της για τον πυρηνικό αφοπλισμό, τα δικαιώματα των λαών του Τρίτου Κόσμου και την ισότητα των δύο φύλων τιμήθηκε με το Νόμπελ Ειρήνης το 1982, από κοινού με τον Αλφόνσο Γκαρσία Ρόμπλες από το Μεξικό. Εκτός αυτού, βραβεύτηκε με το Δυτικογερμανικό Βραβείο Ειρήνης το 1970 μαζί με το σύζυγό της Γκούναρ Μίρνταλ, με το Βραβείο Ειρήνης Άλμπερτ Αϊνστάιν το 1980 και με το Βραβείο Τζαβαχαρλάλ Νεχρού για τη Διεθνή Κατανόηση (1981).

## Βραβεία
* Βραβείο Νόμπελ Ειρήνης (1982)
* Βραβείο Τζαβαχαρλάλ Νεχρού για τη Διεθνή Κατανόηση
* Βραβείο Ειρήνης Άλμπερτ Αϊνστάιν (1980)
* Δυτικογερμανικό Βραβείο Ειρήνης
## Έργα
* *Το Παιχνίδι του Αφοπλισμού: Πώς οι ΗΠΑ και η Ρωσία Διευθύνουν την Κούρσα των Εξοπλισμών* (1976)

## Παραπομπές


## Πηγές
* Εγκυκλοπαίδεια, *Επιστήμη και Ζωή*.

## Εξωτερικοί σύνδεσμοι

Κατηγορία:Σουηδοί πολιτικοί
Κατηγορία:Βραβευμένοι με Νόμπελ Ειρήνης
Noble patria, tu hermosa bandera

Ο **εθνικός ύμνος της Κόστα Ρίκα** (**"Himno Nacional de Costa Rica"**) έχει τον τίτλο **Noble patria, tu hermosa bandera**. Αρχικά καθιερώθηκε το 1853, σε σύνθεση του Μανουέλ Μαρία Γκουτιέρρες. Οι στίχοι είναι του Χοσέ Μαρία Σελεντόν Μπρένες και προστέθηκαν το 1900.

## Στίχοι στα ισπανικά

Noble patria, tu hermosa bandera 
expresión de tu vida nos da; 
bajo el límpido azul de tu cielo 
blanca y pura descansa la paz.

En la lucha tenaz, 
de fecunda labor 
que enrojece del hombre la faz, 
conquistaron tus hijos 
labriegos sencillos 
eterno prestigio, estima y honor.

¡Salve, oh tierra gentil! 
¡Salve, oh madre de amor! 
Cuando alguno pretenda 
tu gloria manchar, 
verás a tu pueblo valiente y viril, 
la tosca herramienta en arma trocar.

Salve oh Patria tú pródigo suelo, 
dulce abrigo y sustento nos da; 
bajo el límpido azul de tu cielo 
¡vivan siempre el trabajo y la paz!

## Εξωτερικοί σύνδεσμοι
* Αρχείο WMA 

Κατηγορία:Εθνικοί ύμνοι
Κατηγορία:Εθνικά σύμβολα της Κόστα Ρίκα
Γαλαρινός Χαλκιδικής

Ο **Γαλαρινός** είναι χωριό της Κεντρικής Μακεδονίας και της Χαλκιδικής, με 334 κατοίκους σύμφωνα με την απογραφή πληθυσμού του 2011 ενώ με αυτήν του 2001 ήταν 299. Στο χωριό δε λειτουργεί σχολείο, λόγω έλλειψης παιδιών. Γύρω από το πρώην Δημοτικό Διαμέρισμα του Γαλαρινού, παρατηρούνται ενθαρρυντικά βήματα βιομηχανικής και βιοτεχνικής δραστηριότητας, κυρίως από επενδυτές της συμπρωτεύουσας που έρχονται να επενδύσουν στην περιοχή. Η κύρια εργασία των κατοίκων είναι η γεωργία. Το χωριό πανηγυρίζει στις 2 Μαΐου, οπότε και εορτάζεται  ο Άγιος Αθανάσιος.

## Ιστορία
Στον οικισμό ανεγέρθηκε μνημείο προς τιμήν του Στάμου Χάψα και των αγωνιστών του που έπεσαν στη μάχη με τους Τούρκους το 1821, κατά την Επανάσταση της Χαλκιδικής. Σπουδαίος Γαλαρινιώτης αγωνιστής της Ελληνικής επανάστασης του 1821 ήταν ο οπλαρχηγός Δημήτριος Βασιλείου που με το μικρό σώμα του (αποτελούμενο από 30 οπλίτες) και υπό τις γενικές οδηγίες του Κωνσταντίνου Δουμπιώτη πήρε μέρος σε πολλές μάχες στη νότια Ελλάδα. Το μοναστήρι της Αγίας Αναστασίας της Φαρμακολυτρίας βρίσκεται βόρεια του χωριού.

## Διοικητικά στοιχεία
Αναφέρεται επίσημα μετά την απελευθέρωση της Χαλκιδικής το 1918 στο ΦΕΚ 261Α - 05/08/1929  ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης''  αποτελεί την κοινότητα Γαλαρινού που υπάγεται στη Δημοτική Ενότητα Ανθεμούντα του Δήμου Πολυγύρου και σύμφωνα με την απογραφή 2011 έχει ως πληθυσμό 334 κατοίκους.

## Παραπομπές


## Πηγές
* 

Γαλαρινος
Γαλαρινος
Κατηγορία:Δήμος Πολυγύρου
Παυσίας

Ο **Παυσίας**, ή κατ' άλλους στην ελληνική γραμματεία *Πασίας*, ήταν αρχαίος Έλληνας ζωγράφος, του 4ου αιώνα π.Χ. από τη Σικυώνα.

Ήταν αδελφός του γλύπτη Αιγινήτα. Υπήρξε μαθητής του Παμφίλου, από τον οποίο έμαθε πιθανότατα την εγκαυστική και του Ηριγόνου όταν τη σχολή της Σικυώνας διεύθυνε ο Νεάλκης. Ο Παυσίας ανήκε στη νεότερη ζωγραφική σχολή της Σικυώνας. Δεν έχει διασωθεί κανένα έργο του.

Κατά τον Παυσανία, δύο ζωγραφικές παραστάσεις του κοσμούσαν τη Θόλο της Επιδαύρου: μία απεικόνιση του Έρωτα με λύρα, και της Μέθης να πίνει από γυάλινη κούπα στην οποία αντικατοπτρίζεται το πρόσωπό της.

Ο Πλίνιος ο Πρεσβύτερος στη *Φυσική Ιστορία* αναφέρεται στις εξαιρετικές δεξιότητες του Παυσία στη χρήση σκοτεινών χρωμάτων και της προοπτικής, ενώ αναφέρει επίσης πως φιλοτέχνησε φατνώματα οροφών και θόλους.

## Παραπομπές


## Πηγές
**Νεώτερον Εγκυκλοπαιδικόν Λεξικόν Ηλίου*, τ. 15ος, σ. 593
**Πάπυρος Λαρούς Μπριττάνικα* τ. 48ος, σ. 228

Κατηγορία:Αρχαίοι Έλληνες ζωγράφοι
Κατηγορία:Αρχαίοι Σικυώνιοι
Πλήρες διατεταγμένο σώμα

Στα μαθηματικά, ένα διατεταγμένο σώμα ονομάζεται πλήρες αν και μόνο αν ικανοποιεί την ιδιότητα του ελάχιστου άνω φράγματος.

## Η ιδιότητα του ελάχιστου άνω φράγματος
Θεωρούμε ένα σύνολο \ A \subset \mathbb{R} διάφορο του κενού και άνω φραγμένο.
Τότε αυτό διαθέτει κάποιο ελάχιστο άνω φράγμα \ S, ήτοι, 
*Υπάρχει \ S (μοναδικό) ώστε να ικανοποιούνται οι παρακάτω ιδιότητες:
**t \leq S για κάθε t \in A
**Αν t \leq M για κάθε t \in A τότε S \leq M

Η ιδιότητα του ελάχιστου άνω φράγματος είναι ισοδύναμη με δυο άλλες ιδιότητες,οι οποίες μερικές φορές αναφέρονται ως ο ορισμός της πληρότητας του \R.

### Η ιδιότητα των ακολουθιών Cauchy
Αν (x_n)_{n\in\N} είναι μια πραγματική ακολουθία Κωσύ τότε συγκλίνει.

### Η ιδιότητα των εγκιβωτισμένων διαστημάτων
Αν (L_n)_{n\in\N} είναι μια ακολουθία εγκιβωτισμένων κλειστών διαστημάτων (ήτοι, L_{i+1} \subset L_i) τα μήκη των οποίων τείνουν στο μηδέν,τότε υπάρχει μοναδικό στοιχείο \ x_0  τέτοιο ώστε x_0 \in L_i για κάθε φυσικό αριθμό \ i.

Παρατηρούμε ότι το σύνολο \mathbb{Q}  δεν είναι **πλήρες**.
Επί παραδείγματι,ας θεωρήσουμε το σύνολο S=\left\{ \begin{matrix}q \in \mathbb{Q} \end{matrix}: q^2.
Το \ S είναι εκ των άνω φραγμένο από το 3 που είναι ρητός,αλλά δεν έχει ελάχιστο άνω φράγμα,γιατί αν είχε,θα έπρεπε να ισούται με το ελάχιστο άνω φράγμα του \mathbb{R} δηλαδή τον άρρητο αριθμό \sqrt 2.

## Βιβλιογραφία (στα Αγγλικά)
**Benjamin Fine, Gerhard Rosenberg*, *The Fundamental Theorem Of Algebra* (1997)

Κατηγορία:Άλγεβρα
Σωφρονιστικό Δίκαιο

**Σωφρονιστικό Δίκαιο** χαρακτηρίζεται το σύνολο όλων εκείνων των νομικών διατάξεων που αφορούν στον σωφρονισμό του εγκληματία, τόσο ως προς την ποινή με την οποία και καταδικάστηκε, (κράτηση, φυλάκιση ή κάθειρξη), όσο και ως προς την επανένταξή του στην κοινωνία.

Κατά το σωφρονιστικό δίκαιο εξετάζονται κυρίως οι υποκειμενικοί αλλά και οι αντικειμενικοί όροι με τους οποίους και εκτελέσθηκε ένα έγκλημα όπως π.χ. η ηλικία, το φύλλο, η τυχόν μεταμέλεια, η επικινδυνότητα, ακόμη και η κατάσταση της υγείας, του δράστη κ.ά.

Το Σωφρονιστικό Δίκαιο εξετάζεται κατ΄ αντικείμενο από τη Σωφρονιστική και είναι παράγωγο του Σωφρονιστικού συστήματος που ακολουθεί και εφαρμόζει ένα κράτος εντός των ορίων της κυριαρχίας του.

Το Σωφρονιστικό Δίκαιο δεν θα πρέπει να συγχέεται με τον Σωφρονιστικό Κώδικα που αφορά τόπους και τρόπους έκτισης ποινών.

*
Potez

Η **Potez** ήταν Γαλλική εταιρεία κατασκευής αεροσκαφών, η οποία ιδρύθηκε από τον Ανρύ Ποτέ (*Henry Potez*) στο *Ομπερβιλιέ* το 1919, με την επωνυμία **Aéroplanes Henry Potez**. Η εταιρεία ξεκίνησε ανακατασκευάζοντας αεροσκάφη SEA IV από τα πλεονάσματα του πρώτου παγκοσμίου πολέμου, σύντομα όμως ξεκίνησε να κατασκευάζει μία νέα βελτιωμένη έκδοση του, το Potez VII. Στη διάρκεια του Μεσοπολέμου η *Potez* κατασκεύασε μία σειρά από μικρά επιβατικά αεροσκάφη και μία σειρά από στρατιωτικά, αναγνωριστικά, διπλάνα τα οποία κατασκευάστηκαν, κατόπιν αδείας, και στην Πολωνία. Το 1933 εξαγόρασε την εταιρεία κατασκευής αερακάτων CAMS. 

Το 1936 η Γαλλική αεροπορική βιομηχανία κρατικοποιήθηκε. Τα εργοστάσια της *Potez* στη *Σαρτρουβίλ* και τη *Μολτ* άρχισε να τα χρησιμοποιεί η SNCAN, ενώ το εργοστάσιο στην *Μπερ* η SNCASE. 

Μετά τον Β’ παγκόσμιο πόλεμο η *Potez* επανιδρύθηκε ως **Société des Avions et Moteurs Henry Potez** στο *Αρζεντέιγ* (Argenteuil), χωρίς όμως να έχει την ίδια επιτυχία που είχε πριν από την κρατικοποίηση. Το 1958 η εταιρεία αγόρασε τη Fouga, για να δημιουργηθεί η **Potez Air-Fouga**, όμως όταν το τελευταίο σχέδιο της *Potez*, το Potez 840, ένα μικρό τουρμοπρόπ επιβατικό αεροσκάφος, απέτυχε να προσελκύσει πελάτες, η εταιρεία αναγκάστηκε να κλείσει, ενώ τα υπόλοιπα υλικά στοιχεία της *Potez* αγοράστηκαν από την Sud-Aviation το 1967.

## Αεροσκάφη
right|thumb|300px|Αεροσκάφος Potez 25

## Κινητήρες
* Potez 4D
* Potez 6D
* Potez 8D
* Potez 12D

## Βιβλιογραφία
* 
* 

## Εξωτερικοί σύνδεσμοι
*
Nord Aviation

Η **Nord Aviation** ήταν μία κρατική Γαλλική εταιρεία κατασκευής αεροσκαφών. Δημιουργήθηκε την 1 Οκτωβρίου 1954 με την εξαγορά της **SFECMAS** από την **S.N.C.A.N.** (*Société Nationale de Constructions Aéronautiques du Nord*). Η εταιρεία είχε την έδρα της στο κέντρο της Γαλλίας, στο αεροδρόμιο του Μπουρζές (*Bourges*). Το 1970 η *Nord Aviation* συγχωνεύτηκε με την Sud Aviation για να δημιουργηθεί η *Société Nationale d'Industrie Aérospatiale* (*SNIAS*), που αργότερα μετονομάστηκε σε Aérospatiale και η οποία τελικά συγχωνεύτηκε με την Ευρωπαϊκή εταιρεία αεροδιαστημικής EADS το 2000.

## Αεροσκάφη
thumb|200px|Εκπαιδευτικό αεροσκάφος Nord 1203 Norécrin
thumb|200px|Το πρωτότυπο Nord 1500

thumb|200px|Επιβατικό αεροσκάφος Nord 262

## Εξωτερικοί σύνδεσμοι

* AviaFrance

Κατηγορία:Εταιρείες κατασκευής αεροσκαφών
Κατηγορία:Αεροναυπηγική
Γιάκοβ Σβερντλόφ

Ο **Γιάκοβ Μιχάηλοβιτς Σβερντλόφ** (*Я́ков Миха́йлович Свердло́в*, 3 Ιουνίου 1885 - 16 Μαρτίου 1919) ήταν ένα από τα πέντε μέλη του Στρατιωτικού Επαναστατικού Κέντρου (μαζί με τους Στάλιν, Τζερτζίνσκι, Μπουμπνόφ και Ουρίτσκι) που καθοδήγησαν την ένοπλη κατάληψη της εξουσίας τον Οκτώβρη 1917. Στη συνέχεια υπήρξε κορυφαίος οργανωτής του Κόμματος των Μπολσεβίκων και του Σοβιετικού Κράτους, όπου η επανάσταση τον όρισε Πρόεδρο της Πανενωσιακής Κεντρικής Εκτελεστικής Επιτροπής των Σοβιέτ, θέση από την οποία συντόνιζε, με μεγάλη θέληση και ικανότητα τις περίπλοκες (πολιτικές, οικονομικές) υποθέσεις, σε συνθήκες εμφυλίου πολέμου και ιμπεριαλιστικής επέμβασης.

## Ο Β.Ι.Λένιν για τον Σβερντλόφ
Η επαναστατική προσωπικότητα του Γ. Μ. Σβερντλόφ, αποτυπώνεται στα παρακάτω λόγια του Β. Ι. Λένιν, που αποτελούν αποσπάσματα από το «Λόγος στη Μνήμη του Σβερντλόφ».

«Στο πρόσωπο του σ. Σβερντλόφ έτυχε να εκδηλωθούν στην πορεία της επανάστασής μας, στις νίκες της, με τη μεγαλύτερη πληρότητα και ολοκλήρωση, μεγαλύτερη από κάθε άλλον, τα κυριότερα και ουσιαστικότερα γνωρίσματα της προλεταριακής επανάστασης, και σ' αυτό ακριβώς πολύ περισσότερο, παρά στην απεριόριστη αφοσίωση του στην προλεταριακή υπόθεση βρίσκεται η σημασία του σαν ηγέτη της προλεταριακής επανάστασης.»

## Παραπομπές


## Πηγές
* «Οδηγητής» Όργανο του ΚΣ της ΚΝΕ - Τεύχος 946 Γενάρης 2008 σελ. 36

## Εξωτερικοί σύνδεσμοι
* 

Κατηγορία:Ρώσοι επαναστάτες
Κατηγορία:Ρωσοεβραίοι
Κατηγορία:Ρώσοι κομμουνιστές
Σιδηρόκαστρο Αχαΐας

Το **Σιδηρόκαστρο** (λατινικά: *Castel de Ferro*) ήταν κάστρο στην Αχαΐα στα όρια των χωριών Κρήνη και Καλλιθέα σε δασική έκταση. 

## Τοποθεσία
Η ακριβής θέση του κάστρου είναι στις παρυφές του ορεινού όγκου του Παναχαϊκού, στην Ζωητάδα του Ομπλού κοντά στην Μονή Ομπλού. Από το κάστρο σήμερα υπάρχουν ελάχιστα λείψανα σε δύσβατο σημείο στη κορυφή απρόσιτου λόφου και σε τοποθεσία που διατηρεί το ονομασία *Σιδηρόκαστρο*.

## Ονομασία
Η ονομασία του κάστρου οφείλεται στα πετρώματα του εδάφους που χτίστηκε τα οποία είναι σχιστόλιθος και από τους ντόπιους αποκαλείται σιδερόπετρα. 

## Λοιπές πληροφορίες
Κατασκευάστηκε πιθανώς από τους Φράγκους του Πριγκιπάτου της Αχαΐας και χρησίμευε στην άμυνα της Πάτρας. Οι Βενετοί είχαν χτίσει πολλά μικρά κάστρα-φρούρια γύρω από την Πάτρα. Παράλληλα, το Σιδηρόκαστρο σε συνδυασμό με τα κάστρα του Ψαθόπυργου, του Καστριτσίου, του Καταφυγίου, του Σουλίου (''Δάσους'') και του Πουρναροκάστρου, οριοθετούσαν την ευρύτερη περιοχή της Πάτρας από τον 13ο μέχρι και τον 15ο αιώνα. 

Πρώτη φορά αναφέρεται σε κατάλογο κάστρων της Αχαΐας το 1364. Άγνωστη είναι και η ιστορία του παρόλο που βρισκόταν σε στρατηγικό σημείο και δίπλα στον παλιό αμαξιτό δρόμο προς Καλάβρυτα, τον *δρόμο της Μακελαριάς* όπως λεγόταν. Πιστεύεται ότι η σημερινή σιδερένια πύλη της μονής Ομπλού ήταν η πύλη του κάστρου. 

## Παραπομπές



## Πηγές
* 

## Βιβλιογραφία
* 

Κατηγορία:Κάστρα της Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Κατηγορία:Αρχαιολογικοί τόποι στην Αχαΐα
Κατηγορία:Κάστρα του Πριγκιπάτου της Αχαΐας
Dungeon Master

Με τον όρο **Dungeon Master** (DM), που μεταφράζεται στα ελληνικά ως *Αφέντης του Μπουντρουμιού*, εννοούμε τον αφηγητή, οργανωτή, διαιτητή και συντονιστή στο παιχνίδι ρόλων φαντασίας Dungeons & Dragons. Με άλλα λόγια, ο όρος Dungeon Master δηλώνει τον gamemaster του εν λόγω παιχνιδιού. Πρωτοεμφανίστηκε το 1975 στο συμπλήρωμα *Blackmoor* του Dave Arneson  που εκδόθηκε από την TSR, την εταιρεία που δημιούργησε το *Dungeons & Dragons*. Το πρώτο βιβλίο κανόνων που απευθύνεται αποκλειστικά στους Dungeon Masters του *Dungeons & Dragons* κυκλοφόρησε το 1979 με τίτλο *Dungeon Masters Guide *. Από τότε έως σήμερα ο οδηγός του Dungeon Master έχει ανανεωθεί αρκετές φορές: η 2η έκδοση του εμφανίστηκε το 1989 (επανεκδόθηκε  το 1995), η 3η το 2000 (επανεκδόθηκε το 2003) και η 4η το 2008, η καθεμία για την εκάστοτε έκδοση του *Dungeons & Dragons*.  

Λόγω της πολύ μεγάλης και μακροχρόνιας επιτυχίας του *Dungeons & Dragons*, ο όρος Dungeon Master και κυρίως η συντομογραφία του, DM, χρησιμοποιούνται πολλές φορές συνεκδοχικά, ακόμη και όταν παίζει κανείς ένα οποιοδήποτε άλλο παιχνίδι ρόλων, ανεξαρτήτως είδους. Αν και υπάρχουν αρκετοί όροι για να δηλώσει κανείς τον οργανωτή και συντονιστή ενός RPG, για παράδειγμα *Storyteller*, *referee*, η συντομογραφία του όρου, DM, είναι πιο διαδεδομένη μεταξύ των παικτών ακόμη και από το *gamemaster* και αποτελεί έναν από τους πιο διαδεδομένους όρους της ορολογίας των παιχνιδιών ρόλων.

Η συντομογραφία DM χρησιμοποιείται στην αγγλική γλώσσα τόσο ως ουσιαστικό όσο και ως ρήμα, αμετάβατο και μεταβατικό. Οι προτάσεις *Who will DM tonight?* και *I’ve DMed 5 adventures so far* μεταφράζονται ως *Ποιος θα είναι DM απόψε;* και *Έως τώρα υπήρξα DM σε 5 περιπέτειες* αντίστοιχα.

Κατηγορία:Παιχνίδια ρόλων

'''
Παραπλωτήρας

Ο **Παραπλωτήρας** είναι μια συσκευή που χρησιμοποιείται στη ναρκαλιεία. Πρόκειται για πλωτήρα ατρακτοειδούς κατασκευής που φέρει πτερύγια. Ο παραπλωτήρας συνδέεται με μακρύ συρματόσχοινο (ρυμούλκιο) από τη πρύμνη του Ναρκαλιευτικού. Κατά τη ρυμούλκηση τα πτερύγια που φέρει έχουν τέτοια διάταξη ώστε, αν και ο εν λόγω παραπλωτήρας έχει θετική πλευστότητα, να κινείται σε ορισμένο βάθος, από την επιφάνεια και ταυτόχρονα ν΄ απομακρύνεται (να ξανοίγεται) της πορείας που ακολουθεί το ναρκαλιευτικό, εξ ου και παρα+πλωτήρας. Το συρματόσχοινο (ρυμούλκιο) κατά διαστήματα ή περί το τέλος φέρει άλλοτε ειδικούς κόπτες και άλλοτε αγκύλια (γάτζους).
Κατά τη διάρκεια της ναρκαλιείας όταν το ρυμούλκιο συναντήσει το κάθετο συρματόσχοινο που συνδέει τη θαλάσσια νάρκη με την άγκυρά της τότε αυτό αρχίζει να παρασύρει τη νάρκη και σιγά - σιγά αυτή ν΄ ανέρχεται στην επιφάνεια όπου και ακολουθεί η εξουδετέρωσή της, συνήθως με βολή.

Κάθε ναρκαλιευτικό μπορεί να προβεί σε ναρκαλιεία με δύο ή και περισσότερους παραπλωτήρες, συνήθως όμως ανά ένα από κάθε πλευρά, δημιουργώντας έτσι κάθε φορά ένα ελεύθερο διάδρομο. Ειδικότερα σε αποβατικές επιχειρήσεις σε ακτή όντως γνωστή ως ναρκοθετημένη, τα ναρκαλιευτικά δεν επιχειρούν ναρκαλιεία σ΄ όλη τη θαλάσσια έκταση αλλά περιορίζονται κινούμενα κάθετα προς την ακτογραμμή δημιουργώντας ελεύθερους διαδρόμους από τους οποίους στη συνέχεια και επιχειρούνται οι αποβάσεις.

Βλέποντας κανείς σήμερα ένα ναρκαλιευτικό οι παραπλωτήρες είναι εμφανέστατοι στη πρύμνη του πλοίου λόγω του σχήματός τους και το λευκού συνήθως χρωματισμού τους.

Παλαιότερα γινόταν και επιχείρηση ναρκαλιείας από δύο μαζί ναρκαλιευτικά που ρυμουλκούσαν ένα παραπλωτήρα σε μορφή γρίπου.

Κατηγορία:Ναρκαλιεία
Κυπριακές προεδρικές εκλογές 2008

Οι **Προεδρικές Εκλογές του 2008** ήταν οι δέκατες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Δημήτρης Χριστόφιας.

## Εκλογικό σύστημα
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.

Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.

Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.

Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.

Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.

## Ιστορικό
Οι υποψηφιότητες για τις προεδρικές εκλογές υπεβλήθησαν στις 17 Ιανουαρίου 2008. Οι υποψήφιοι ήταν:

Κυρίαρχο θέμα της προεκλογικής εκστρατείας ήταν το κυπριακό πρόβλημα. Επιπλέον, απασχόλησε και η εσωτερική διακυβέρνηση.

Οι εκλογές διεξήχθησαν στις 17 Φεβρουαρίου 2008. Κανένας υποψήφιος δεν εξασφάλισε πέρα του 50% των εγκύρων ψήφων. Για τον λόγο αυτό διεξήχθη επαναληπτική εκλογή ανάμεσα στον Ιωάννη Κασουλίδη (33,51%) και στον Δημήτρη Χριστόφια (33,29%), που πήραν τις περισσότερες ψήφους.

Στον β΄ γύρο των εκλογών το ΔΗΚΟ, η ΕΔΕΚ και το Κίνημα Οικολόγων Περιβαλλοντιστών στήριξαν τον Δημήτρη Χριστόφια. Το ΕΥΡΩΚΟ κάλεσε τους ψηφοφόρους του να μην ψηφίσουν κανέναν από τους δύο υποψήφιους ενώ το κάλεσε τους ψηφοφόρους του να ψηφίσουν κατά συνείδηση.

Νικητής ήταν ο Δημήτρης Χριστόφιας, ο οποίος εκλέχθηκε στη θέση του Προέδρου της Δημοκρατίας με ποσοστό 53,36%.

## Αποτελέσματα
Ο πίνακας που ακολουθεί παρουσιάζει τα αποτελέσματα των εκλογών:

## Δείτε ακόμη
* Κυβέρνηση Δημήτρη Χριστόφια 2008

## Παραπομπές


## Πηγές
* 
* 
* 

## Εξωτερικοί σύνδεσμοι
* Προεδρικές εκλογές στην Κύπρο 1960-2013 - Ιστορικό αφιέρωμα
* Προεδρικές εκλογές - Ιστορικό αφιέρωμα - 2018

2008
Κατηγορία:Εκλογές του 2008
Ευεργέτουλας

Ο **Ευεργέτουλας** είναι ένας από τους μεγαλύτερους ποταμούς-χειμάρρους της Λέσβου και έχει τις πηγές του στα βόρεια του ορεινού όγκου του Ολύμπου. Εκβάλλει στον Κόλπο της Γέρας. Είναι ο ποταμός που έδωσε και το όνομά του στον ομώνυμο Δήμο του νησιού, τον οποίο διασχίζει από τις πηγές του σχεδόν, κυριολεκτικά σε όλη την έκταση του.

Περίφημο 1ο σημείο είναι οι περιοχή Άγιοι Ανάργυροι, μια περιοχή ιδιαίτερου φυσικού κάλλους με πολλά πλατάνια και γενικά πλούσιο πράσινο κατά μήκος παρα-χειμάρρου του Ευεργέτουλα.

Άλλη ξακουστή περιοχή είναι η Καρύνη, με το μαγευτικό τοπίο από τεράστια πλατάνια και καρυδιές, μεταξύ των οποίων και ο περίφημος «Πλάτανος του Θεοφίλου», όπου έμεινε για λίγο διάστημα μέσα στην τεράστια κουφάλα του δέντρου ο γνωστός μας λαϊκός ζωγράφος Θεόφιλος.

Πιο βόρεια υπάρχει η περιοχή Μυλέλια ή «Μλέλια», η οποία οφείλει το όνομα της στον παλαιό νερόμυλο που υπήρχε εκεί, και τέλος μετά από αρκετά χιλιόμετρα ο ποταμός καταλήγει στις εκβολές του, όπου, κοντά στον οικισμό Ντίπι, δημιουργεί έναν από τους σημαντικότερους υδροβιότοπους του νησιού, με πλούσια χλωρίδα και πανίδα.

## Πηγές
*http://kpe-kastor.kas.sch.gr/kpe/yliko/sppe2/oral/PDFs/384-392_oral.pdf 

Ευεργετουλας
Στέρνες Ηρακλείου

Οι **Στέρνες** (επίσημο: αι *Στέρναι*) είναι χωριό και έδρα ομώνυμης κοινότητας του Δήμου Γόρτυνας στην Περιφερειακή Ενότητα Ηρακλείου της Κρήτης.  Ανήκε στην επαρχία Μονοφατσίου του νομού Ηρακλείου.

## Γενικά
Βρίσκεται σε λόφο στις υπώρειες των Αστερουσίων, 4 χιλιόμετρα νότια του Ασημίου. Με 396 κατοίκους το 2001, η γεωργία και η κτηνοτροφία είναι οι κύριες ασχολίες στο χωριό. Παράγεται λάδι και σταφίδα. Η απόστασή του από το Ηράκλειο είναι 55,1 χιλιόμετρα. Στο χωριό δραστηριοποιείται πολιτιστικός σύλλογος, ενώ επίσης λειτουργούν νηπιαγωγείο και δημοτικό σχολείο. Πανηγυρίζει στις 21 Νοεμβρίου. Επίσης, εκδηλώσεις γίνονται την Πρωτομαγιά και τον Ιούνιο, στην εορτή του Αγίου Ιωάννη του Κλήδωνος.

## Ιστορικά στοιχεία
Το χωριό έλαβε την ονομασία τους από μια μεγάλη στέρνα που βρίσκεται στα δυτικά του οικισμού, πιθανότατα της ρωμαϊκής εποχής, στην οποία συγκεντρώνονταν τα νερά παρακείμενου χειμάρρου.

Η πρώτη μνεία στις Στέρνες είναι σε συμβόλαιο του 1271, όπου αναγράφεται μία αγοραπωλησία κρητικού κρασιού στο χωριό αυτό. Στην ενετική απογραφή του Φραντσέσκο Μπαζιλικάτα αναφέρεται με το όνομα *Sternes* και το 1671 στην τουρκική απογραφή  *Isternes*, με 34 χαράτσια. 
Σημαντικοί είναι οι ναοί των Εισοδίων της Θεοτόκου, μέσα στο χωριό, όπως επίσης και ο Άγιος Ιωάννης, με υπολείμματα τοιχογραφιών στο κοιμητήριο. Στα εξωκλήσια της Αγίας Παρασκευής και της Παναγίας βρίσκονται επίσης τοιχογραφίες.

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Χάρακος και το 1927 στο ΦΕΚ 209Α - 01/10/1927 να αποσπάται από την κοινότητα Χάρακος και ορίζεται έδρα της κοινότητας Στερνών. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον οικισμό Άγιος Νικόλαος καθώς και την Μονή Κουδουμά αποτελούν την κοινότητα Στερνών που υπάγεται στη δημοτική ενότητα Κοφινά του Δήμου Γόρτυνας και σύμφωνα την απογραφή του 2011 έχει πληθυσμό 321 κατοίκους.

Δείτε ***[[Κοινότητα Στερνών]]***

## Προσωπικότητες
*Νίκος Τσουκάλης, αντιστράτηγος ε.α. της Ελληνικής Αστυνομίας και αρχηγός της προσωπικής ασφάλειας του πρωθυπουργού Ανδρέα Παπανδρέου
*Μιχάλης Βασιλάκης, εντεταλμένος σύμβουλος Αγροτικής και Κτηνιατρικής Πολιτικής. 
## Βιβλιογραφία
* 

## Παραπομπές


## Εξωτερικοί σύνδεσμοι
*Χωριά του Δήμου Κόφινα

 

Στερν
Στερν
Κατηγορία:Δήμος Γόρτυνας
Σημαία του Μεκλεμβούργου-Δυτικής Πομερανίας

thumb|Αστική σημαία Μεκλεμβούργου-Δυτικής Πομερανίας.
Η **[[σημαία]] του [[Μεκλεμβούργο-Δυτική Πομερανία|Μεκλεμβούργου-Δυτικής Πομερανίας]]** καθιερώθηκε στις 15 Αυγούστου του 1991 και στις δύο μορφές της: η κρατική είναι η σημαία που χρησιμοποιεί η κυβέρνηση και η αστική είναι αυτή που χρησιμοποιείται από τους πολίτες του ομοσπόνδου κρατιδίου. Οι διαστάσεις της σημαίας είναι 3:5.

## Περιγραφή

### Αστική σημαία
Η αστική σημαία (*Landesflagge*) έχει οριζόντιες λωρίδες με τα χρώματα μπλε-λευκό-κίτρινο-λευκό-κόκκινο (σε αναλογίες 4:3:1:3:4).

### Κρατική σημαία
thumb|Η κρατική-κυβερνητική σημαία του Μεκλεμβούργου-Δυτικής Πομερανίας.
Η κρατική σημαία διαφέρει από τη σημαία των πολιτών στο ότι επιπρόσθετα έχει στο κέντρο σύμβολα από το έμβλημα του Μεκλεμβούργου-Δυτικής Πομερανίας. Το κύριο στοιχείο σε αυτό είναι ένας ταύρος, ο οποίος φορά στέμμα, και ένας γρύπας. Ο ταύρος (απεικονίζεται μόνο η κεφαλή του και βγάζει έξω τη γλώσσα του) και ο γρύπας έχουν χρώμα μαύρο και κόκκινο αντίστοιχα και βρίσκονται στη μεσαία λευκή λωρίδα και η κίτρινη μικρή λωρίδα διακόπτεται από τα ζώα.  Η εν λόγω σημαία χρησιμοποιείται και από πλοία στο κρατίδιο.

## Ιστορικά στοιχεία
Προτού δημιουργηθεί το σημερινό κρατίδιο, το αυτόνομο Μεκλεμβούργο (το οποίο ενώθηκε με την πρωσσική επαρχία της Πομερανίας) είχε τρίχρωμη σημαία με χρώματα μπλε-χρυσό-κόκκινο (οριζόντιες λωρίδες). Η σημαία αυτή χρησιμοποιήθηκε ως αστική σημαία την περίοδο 1863-1935 και τις περιόδους 1946-1952 και μόνο στο Μεκλεμβούργο από το 1991.  Στην πρωσσική επαρχία της Πομερανίας, η σημαία ήταν δίχρωμη, με κυανό και λευκό χρώμα. Η σημαία εκείνη καθιερώθηκε το 1882 και καταργήθηκε το 1935.Το 1990, λίγο πριν καθιερωθεί η σημερινή σημαία, το κρατίδιο χρησιμοποίησε ανεπίσημα μια τρίχρωμη σημαία με την αγελάδα στη μέση.

## Πηγές
*H σημαία του κρατιδίου στις **Σημαίες του Κόσμου**.


## Βλέπε επίσης
*Έμβλημα του Μεκλεμβούργου-Δυτικής Πομερανίας

Κατηγορία:Μεκλεμβούργο-Δυτική Πομερανία
Μεκλεμβούργο-Δυτική Πομερανία
Καλάνδρα Χαλκιδικής

Η    **Καλάνδρα** είναι παραδοσιακός οικισμός και έδρα της ομώνυμης τοπικής κοινότητας του δήμου Κασσάνδρας της περιφερειακής ενότητας Χαλκιδικής. Η θέση της είναι στα νοτιοδυτικά της κωμόπολης της Κασσάνδρας στα δυτικά παράλια της ομώνυμης χερσόνησου. Ο πληθυσμός της αριθμεί τους 648 μόνιμους κατοίκους με βάση την απογραφή του 2021 κι οι περισσότεροι ασχολούνται με τη γεωργία (ελιές, βαμβάκι, καλαμπόκι), με τη μελισσοκομία ενώ σημαντική πηγή εισοδήματος αποτελεί κι ο τουρισμός.  Μεταξύ άλλων λειτουργεί παιδικός σταθμός, ολοήμερο νηπιαγωγείο και 6θεσιο ολοήμερο  Δημοτικό Σχολείο.  Η ποδοσφαιρική ομάδα "Παιώνιος" αγωνιζόταν μέχρι πρόσφατα στην Α΄ ερασιτεχνική κατηγορία του πρωταθλήματος της ΕΠΣ Χαλκιδικής. Ενεργός με εκδηλώσεις και δραστηριότητες όλο το χρόνο είναι ο πολιτιστικός σύλλογος, που έχει και αυτός το όνομα του χωριού, καθώς επίσης και ο σύλλογος Γονέων και Κηδεμόνων του Μενδαίου δημοτικού σχολείου της Καλάνδρας. Η Καλάνδρα πανηγυρίζει στις 23 Αυγούστου. Το επίνειο της Καλάνδρας, το Ποσείδι, είναι αναπτυγμένο τουριστικά, με πολλά φιλόξενα καταλύματα, ταβέρνες, καφέ-μπαρ , δίπλα στη θάλασσα.

## Τοπική κοινότητα Καλάνδρας
Με το Νόμο Καποδίστρια συστάθηκε το Δημοτικό διαμέρισμα Καλάνδρας (συνολικά 750 κάτοικοι το 2001), στο οποίο υπήχθησαν οικισμοί:

* η Καλάνδρα [ 674 ] , έδρα της κοινότητας.
* η Μπουλαμάτσια [ 1 ] .
* το Ποσείδι [ 70 ].

## Ιστορία
Η εδραίωση του οικισμού της πιστεύεται ότι συντελέστηκε στα τελευταία Βυζαντινά χρόνια ή κατά την περίοδο  της Τουρκοκρατίας. Είναι άρρηκτα  δεμένη με την ύπαρξη της Μένδης. Μάλιστα διατήρησε αναλλοίωτα τα τοπωνύμια της χώρας των Μένδαιων, όπως αυτό της παραλίας της που εξακολουθεί να ονομάζεται Ποσείδιο, ιωνική έκφραση του Ποσειδωνίου . 
Σε όλη τη διάρκεια της τουρκοκρατίας ήταν ένα από τα 12 χωριά της χερσονήσου και αποτελούσε βακούφι του Γκαζανφέρ Αγά . 
Οι κάτοικοι της Καλάνδρας συμμετείχαν στην επανάσταση του 1821. Σπουδαίος αγωνιστής της επανάστασης του 1821 ήταν ο Κυπαρίσσης Γεωργάκη και ο Χριστόδουλος Ξανθόπουλος. Στην Καλάνδρα σώζονται τμήματα του αρχαίου τείχους της Μένδης. Αξιοθέατα της Καλάνδρας είναι ο ναός του Ποσειδώνα (4 χλμ. δυτικά από τον οικισμό) και κοντά σε αυτόν ένας φάρος του 1864. Επίσης,  στην Καλάνδρα βρίσκονται και οι χριστιανικοί ναοί της Παναγίας, με τοιχογραφίες (1219) και της Κοιμήσεως της Θεοτόκου (1850, βασιλικού ρυθμού).

## Παραπομπές


## Πηγές
* 

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στο Ποσείδι 
* Πληροφορίες για την Καλάνδρα

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Κασσάνδρας